टाइम8, जानुवारी :  भारत हादोरनि 72थि सुबुंखान्थि सानाव हादोरनि राजथावनि दिल्लीआव दुंहाव थासारि जाबाय थानाय समावबो रायजोआव मोनसे मोजां खौरां फैदों। मख’नो गोनां दि, भारतारी अख्रां नायबिजिरग्रा मिरुनि गाहाइ मावखुलि अदेबानि सेटेलाइट दैथायहरग्रा मिरुआ अन्ध्र प्रदेशनि श्रीहरिकटायाव दं। बेनि मुङा “सतीश धावान अख्रांमा मिरु”। नाथाय होदोरनि गिबि मिरुआ दं केरेलानि तिरुभननतरम आरो बेखौ “बिक्रम साराभाइ अख्रांमा मिरु” मुङै मिथियो ISROनि । हादोराव बे समाव गासै मोन 20 जायगायाव दं भारतारी अख्रांमा नायबिजिरग्रा मिरु। मेघालयनि सिलङावबो बेनि मोनसे मिरु दं। बेनिनो 21थि मिरुखौ आसामनि आमिनगावआव गायसननाय जागोन होनना फोरमायथिदों।